168 



5. Træernes af indre Kræfter fremkaldte Former 



noget nedadrettede (Fig. 110). Det er aabenbart den rigelige Mængde 

 af tilstrømmende Næring, som er Aarsag til denne Grenudvikling og 

 dens Form. Rødderne er i Stand til at forsyne en stor Krone med 

 Vand, men nu stilles der ingen Krav til dem af en saadan; den op- 

 tagne Næring benyttes da til Dannelse af nye Skud. Der frem- 

 kommer ligesom en Busk paa Enden af Stammen. (Knopperne, der 



107 108 

 Fig. 107. Parti af den S. 65 afbildede Hængegran fra Ledreborg. 30 - 5—1909. 

 Fig. 108. Tre Grene af samme. (E. W.) 



udvikles, er vel i nogle Tilfælde »sovende Øjne«, i andre og vist de 

 fleste Tilfælde nydannede Knopper fra Vækstlaget). 



Hvad der gælder for disse Træer, gælder selvfølgelig ogsaa for 

 Stubbene og de af dem udviklede Skud. Forskellen er kun, at i 

 det første Tilfælde er den bærende Stamme høj, i det andet meget 

 lav. Fra Vækstlagets unge, delingsdygtige Væv udvikles særdeles 

 kraftige, ofte grenede Skud; denne stærke Vækst skyldes ligeledes 

 her den Omstændighed, at Skuddene har det gamle og store Rod- 

 system til at sørge tor deres Ernæring. I Lavskoven (Stævnings- 

 skoven) ses talrige Exempter paa begge Dele. 



Mærkeligt er det, at Bladene paa Stubskuddene, foruden at de 

 paa Grund af den rigelige Ernæring bliver meget store, tillige faar 

 afvigende Former m. m., hvorom senere. 



